ಛಾಯಾ ನಂಜಪ್ಪ

**ಛಾಯಾ ನಂಜಪ್ಪ** ದಕ್ಷಿಣ ಕೂರ್ಗ್ (ನಲ್ಕೇರಿ) ಡ್ ಪುಟ್ಟುವೆರ್. ಒಂಜೇ ಒರಿ ಬಾಲೆ, ಆರ್ ತನ್ನ ಬಾಲ್ಯದ ವರ್ಷೊಲೆನ್ ಆಶ್ರಯೊಡು, ಬೊಕ್ಕ ಬಾರಿ ಸಾಂಪ್ರದಾಯಿಕವಾದ್ ಇತ್ತಿನ ಕುಟುಂಬೊಡ್ದು ಬತ್ತಿನಾರ್.ಆರ್ ಮೈಸೂರುಡ್ ಅಧ್ಯಯನ ಮಲ್ತೆರ್, ಟೆರೆಸಿಯನ್ಸ್ ಗ್ ಪೋಯೆರ್, ಬೊಕ್ಕ ಕ್ರೈಸ್ಟ್ ದ ಕಿಂಗ್ ಕಾನ್ವೆಂಟ್ ಗ್ ಪ್ರಿ-ಯೂನಿವರ್ಸಿಟಿಗ್ ಪೋಯೆರ್. ವೈಯಕ್ತಿಕ ಕಾರಣೊಲೆಗಾತ್ರ, ಆರ್ ತನ್ನ ಔಪಚಾರಿಕ ಶಿಕ್ಷಣೊನು ಸ್ಥಗಿತ ಮಲ್ಪೊಡಾಂಡ್ ಆಂಡ ಪ್ರಸ್ತುತ ವ್ಯವಹಾರೊಲೆಡ್ ತನ್ನ ಆಸಕ್ತಿನ್ ಮುಂದುವರಿಸಯೆರ್.ಬೊಕ್ಕ ಪತ್ರವ್ಯವಹಾರೊಡು ಸಾಮೂಹಿಕ ಸಂವಹನೊಡು ಡಿಪ್ಲೊಮಾ ಪಡೆಯೆರ್. ತೋಟಗಾರಿಕೆ, ಬೊಕ್ಕ ಅಡುಗೆ ಮಲ್ಪುನವು ಎಂಕ್ ಮಸ್ತ್ ಇಷ್ಟ ಆಂಡ್ ಪಂದ್ ಆರ್ ಪನ್ಪೆರ್, ಬೊಕ್ಕ ಅರೆನ ಉಲಯಿ ಸುಪ್ತ ಉದ್ಯಮಿನ ಬಗ್ಗೆ ಸುರುತ ಸೂಚನೆಲು ಇಜ್ಜಿ. ಅರೆನ ಅಪ್ಪೆ ಅಮ್ಮೆರ್ ರಡ್ಡ್ ಜನಲಾ ಶಿಕ್ಷಕೆರ್ ಆದಿತ್ತೆರ್.

## ವೃತ್ತಿ ಜೀವನದ ದುಂಬು
ಆರೆನ ಇರ್ವತ್ತರ ದಶಕೊದ ಕಡೆಟ್ ಆರ್ ಬೆಂಗಳೂರುಗು ಪೋಯೆರ್.ಅಲ್ಪ ಆರೆನ್ ತನ್ನ ಸ್ವಂತ ಜೀವನ ಮಾರ್ಗೊ ಒಂಜಿ ಮಲ್ಪೆರೆ ನಿಶ್ಚಯ ಮಲ್ತೆರ್.ಸುರುತ ಸರ್ತಿ ನಗರ ಪರಿಸರೊಡು ತನ್ನ ಪಾದೊಲೆನ್ ತೂದು, ಬೊಕ್ಕ ಆತಿಥ್ಯ ವ್ಯವಸ್ಥಾಪನೆಡ್ ಪದವಿ ಇಜ್ಜಂದಿನ ನಡುಟು, ಚಾಯಾ ಸಂದರ್ಶನೊಡು ಬೆಂಗಳೂರುದ ಒಂಜಿ ಪ್ರಮುಖ ಹೋಟೆಲ್ ಡ್ ಸಾರ್ವಜನಿಕ ಸಂಪರ್ಕೊಡು ಬೇಲೆ ಮಲ್ಪೆರೆ ಸಾಕಷ್ಟ್ ಪ್ರಭಾವಿತರಾಯೆರ್. ಉಂದು ಒಂಜಿ ಕ್ಷೇತ್ರೊಡು ಆರ್ ಬುಲೆಯೆರ್, ಬೊಕ್ಕ ಆರ್ ಆತಿಥ್ಯ ಉದ್ಯಮೊಡು ತನ್ನ ಕಾಲೊನು ಮಸ್ತ್ ಮೋಕೆಡ್ ನೆನಪು ಮಲ್ಪುವೆರ್.
2007ಡ್ ಬೆಂಗಳೂರುಡ್ ಜೇನು ಸಂಸ್ಕರಣಾ ಘಟಕ ಸುರು ಮಲ್ಪರೆ ಕೆಲಸ ಬುಡ್ದು ಪೋಯೆರ್. ಉಂದೆತ ಪಿರವುದ ಸ್ಫೂರ್ತಿದ ಬಗ್ಗೆ, ಆರ್ ತನ್ನ ಸ್ವಂತೊಡು ಒಂಜಿ ಕೆಲಸೊನು ಸುರು ಮಲ್ಪುನ ಮೂಲಕ ತನ್ನನ್ ತಾನ್ ಸಾಬೀತು ಮಲ್ಪೊಡು ಪಂದ್ ಆರ್ ಪನ್ಪೆರ್, ಬೊಕ್ಕ ಅವು ಅರೆನ ಮೂಲ ಕೂರ್ಗ್ ಗ್ ಸಂಪರ್ಕೊಡು ಉಪ್ಪುನ ಒಂಜಿ ವಸ್ತು ಆವೊಡು ಪಂದ್ ತೆರಿನೆರ್. ಅಂಚಾದ್ ಜೇನುತುಪ್ಪು ಒಂಜಿ ನೈಸರ್ಗಿಕ ಆಯ್ಕೆ ಆದ್ ತೋಜಿಂಡ್, ಬೊಕ್ಕ “ನೆಕ್ಟರ್ ಫ್ರೆಶ್” ಪನ್ಪಿನ ಪುದರ್ ಅಲೆನ ತಲೆಟ್ ಬತ್ತ್ಂಡ್! ಇತ್ತೆ ಅಯಿನ್ ಸ್ಫೂರ್ತಿ ಮಲ್ತೆರ್.ನೆಕ್ಟರ್ ಫ್ರೆಶ್ ಇತ್ತೆ ಜಾಮ್ ಬೊಕ್ಕ ಪಾಪಡ್ ತಯಾರಿಕೆಡ್ ವೈವಿಧ್ಯಮಯವಾದ್ ಬುಲೆದ್ಂಡ್, ಕಂಪೆನಿ ಅಪ್-ಟು-ಡೇಟ್ ತರಬೇತಿ ವಿಧಾನೊಲೆನ್ ಒದಗಾದ್ ಬೊಕ್ಕ ಸಂಸ್ಕರಣಾ ಸಾಧನೊಲೆಗ್ ಅಪ್ಗ್ರೇಡ್ ಮಲ್ಪುನ ಮೂಲಕ ಕಾಯಿಲೆಡ್ ಉಪ್ಪುನ ಕಾಟೇಜ್ ಉದ್ಯಮೊಲೆನ್ ಪುನರುಜ್ಜೀವನ ಮಲ್ಪುಂಡು.
ಜೀವನೋಪಾಯೊಗು ಸಾಧನೊಲೆನ್ ಒದಗಾದ್ ಸೌಲಭ್ಯೊಲೆನ್ ಒದಗಾದ್ ಸಬಲೀಕರಣ ಮಲ್ಪುನವು ನೆಕ್ಟರ್ ಫ್ರೆಶ್ ತತ್ವಶಾಸ್ತ್ರೊಡು ಸ್ಪಷ್ಟವಾದ್ ಉಂಡು, ಆಂಡ ಚಾಯಾಡ್ ಒಂಜಿ ಬಲವಾದ್ ಲೋಕೋಪಕಾರಿ ಪ್ರಚೋದನೆಲಾ ಉಂಡು. ಆರ್ ಹಿರಿಯೆರೆಗ್ ಬೊಕ್ಕ ಗ್ರಾಮೀಣ ಬಡವೆರೆಗ್ ಧರ್ಮದಾಯಕ ಸಂಸ್ಥೆಲೆಡ್ ತೊಡಗಿನಕುಲು, ಬೊಕ್ಕ ಅಬಲಾಶ್ರಮ, ನಿರಾಶ್ರಿತೆರ್ ಬೊಕ್ಕ ಅನಾಥ ಪೊಣ್ಣುಲೆನ ಇಲ್ಲ್, ತನ್ನ ಮನಸ್ಸ್ ಗ್ ಮುಟ್ಟಿನ ಒಂಜಿ ಕಾರಣ ಪಂಡ್ದ್ ಪರಿಗಣಿಸವೆರ್. ಸಮಾಜೊಗು ಪಿರ ಕೊರ್ಪಿನ ಈ ಮನೋಭಾವ ಅಲೆನ ಅಪ್ಪೆ ಅಮ್ಮೆರೆಡ ಬರ್ಪುಂಡು, ಬೊಕ್ಕ ಅಲೆನ ಅಪ್ಪೆ, ದಿವಂಗತ್ ಪರುವಂಗಡ ಪಿ. ನಂಜಪ್ಪ ತನ್ನ ಶರೀರೊನು ವಿಜ್ಞಾನೊಗು ದಾನ ಮಲ್ತಿನ ಸುರುತ ಕೊಡವೆರೆಡ್ ಒರಿಯೆರ್. ಚಾಯಾ ಸ್ವತಃ ಒರಿ ನೋಂದಾಯಿತ ಅಂಗಾಂಗ ದಾನಿ, ಬೊಕ್ಕ ಕಾರಣೊದ ಮಹತ್ವದ ಬಗ್ಗೆ ಜಾಗೃತಿ ಮೂಡಾವೊಡು ಪನ್ಪೆರ್.
## ಸಾಧನೆಲು
ಅಕುಲು ಬುಡಕಟ್ಟ್ ಜೇನುತುಪ್ಪೊನು ಮಸ್ತ್ ಖರೀದಿ ಮಲ್ಪುನಕುಲೆಡ್ ಒರಿಯೆ. ಅಕುಲು ಬುಡಕಟ್ಟ್ ಜನಾಂಗದಕುಲೆಡ ಬೊಕ್ಕ ಎಲ್ಯ ರೈತೆರೆಡ ಜೇನುತುಪ್ಪೊನು ದೆತೊನುವೆರ್. 
ಜೇನುತುಪ್ಪೊದ ಜೊತೆಗೆ, ಅಕುಲು ನೈಸರ್ಗಿಕ ಜಾಮ್ಸ್, 100% ಶುದ್ಧ ಕಾಫಿ, ಆಪಲ್ ಸೈಡರ್ ವಿನೆಗರ್, ಮಸಾಲೆ ವಿನೆಗರ್ ಬೊಕ್ಕ ಚಿಯಾ ಬೀಜೊಲೆನಂಚಿನ ಉತ್ಪನ್ನೊಲೆನ ಬುಟ್ಟಿನ್ ದೀತೆರ್.
ಅಕುಲು 30 ಗ್ರಾಂ ಬಾಟಲಿಲೆಡ್ ಜೇನುತುಪ್ಪ, ಆರೆಂಜ್ ಮಾರ್ಮಲೇಡ್, ಮಿಶ್ರ ಫ್ರುಟ್ ಜಾಮ್, ಏಪ್ರಿಕಾಟ್ ಜಾಮ್, ಸ್ಟ್ರಾಬೆರಿ ಜಾಮ್, ಸಾಸಿವೆ ಸಾಸ್, ಟೊಮೆಟೊ ಸಾಸ್ ಬೊಕ್ಕ ಮೇಯನೇಸ್ ನ್ ಸಪ್ಲೈ ಮಲ್ಪುವೆರ್. ಅಕ್ಲೆನ ಉತ್ಪನ್ನೊಲು 260 ಡ್ದ್ ಜಾಸ್ತಿ ಹೋಟೆಲ್ ಲೆಡ್ ಲಭ್ಯ ಉಂಡು.
## ಪ್ರಶಸ್ತಿಲು
“ಅತ್ಯುತ್ತಮ ಕೈಗಾರಿಕಾ ಪ್ರಶಸ್ತಿ – ೨೦೧೮” ರೋಟರಿ ಮೈಸೂರು ಮಿಡ್ಟೌನ್ 
ಮೈಸೂರು ಚಾಂಬರ್ ಆಫ್ ಕಾಮರ್ಸ್ ಅಂಡ್ ಇಂಡಸ್ಟ್ರಿ (ಎಂಸಿಸಿಐ) ಸಹಯೋಗೊಡು ‘ಡೇರ್ ಟು ಡ್ರೀಮ್’ ಪ್ರಶಸ್ತಿಲೆಡ್ದ್ “ವರ್ಷದ ವ್ಯವಹಾರ ವ್ಯಕ್ತಿ – ೨೦೧೮” 
ಲಘು ಉದ್ಯೋಗ್ ಭಾರತಿ ವರ್ಷದ ಮಹಿಳಾ ಉದ್ಯಮಿ ಎಂಎಸ್ಎಂಇ ಕ್ಷೇತ್ರ 2016-17 ರ ವಿಜೇತ 
2015-16ನೇ ಇಸವಿಡ್ ಪ್ರಿಯಾದರ್ಶಿನಿ ಪ್ರಶಸ್ತಿ ವಿಜೇತೆ 
2014-15ಡ್ ಸಿಎನ್ಬಿಸಿ ಮಹಿಳಾ ಉದ್ಯಮಿ ಪ್ರಶಸ್ತಿನ್ ಗೆಂದಿನಾರ್ 
ಎಫ್ ಕೆ ಸಿ ಸಿ ಐ (ಫೆಡರೇಶನ್ ಆಫ್ ಕರ್ನಾಟಕ ಚೇಂಬರ್ಸ್ ಆಫ್ ಕಾಮರ್ಸ್ ಅಂಡ್ ಇಂಡಸ್ಟ್ರಿ) 2014-15 ದ ವಿಜೇತೆರ್ 
ವೀಕೆಂಡ್ ಲೀಡರ್ – ವಿಐಟಿ ಅಮೇಜಿಂಗ್ ಎಂಟ್ರೆಪ್ರೆನರ್ ಪ್ರಶಸ್ತಿ 2014 – 2015 ಡ್ ಗೆಂದಿನಕುಲು 
2013-2014ಡ್ ಭಾರತದ ಮಹಿಳಾ ಉದ್ಯಮಿಲೆನ ಒಕ್ಕೂಟೊಡ್ದ್ 'ಆಹಾರ ಸಂಸ್ಕರಣೆ' ಕ್ಷೇತ್ರೊಡು 'ಅತ್ಯುತ್ತಮ ಉದ್ಯಮಿ ಪ್ರಶಸ್ತಿ'ನ್ ಗೆಂದಿನಾರ್. 
ಕಳೆದ್ ತಿಂಗೊಲು ಚಿಕಾಗೊಡು ನಡತಿನ ವಿಶ್ವ ಹಿಂದೂ ಕಾಂಗ್ರೆಸ್ ಡ್ 'ಸ್ಫೂರ್ತಿದಾಯಕ ಮಹಿಳಾ' ಅಧಿವೇಶನೊದ ಅಧ್ಯಕ್ಷೆರಾದ್ ಬೊಕ್ಕ ಆರ್ ಅಂಡ್ ಡಿ ಲ್ಯಾಬ್ ಲೆಡ್ ಸ್ವಾಧೀನ ಮಲ್ತಿನ ತಂತ್ರಜ್ಞಾನೊಲೆನ್ ಜಾರಿ ಮಲ್ಪುನ ಬಗ್ಗೆ ಭಾರತೀಯ ವಿಜ್ಞಾನ ಕಾಂಗ್ರೆಸ್ ಡ್ ಭಾಷಣಕಾರೆ ಆದ್ ಅತ್ತಂದೆ ಎಪಿಒ ಜಪಾನ್ ದ ಆದ್ಯತೆದ ಸಂಪನ್ಮೂಲ ವ್ಯಕ್ತಿಯಾದ್ ಉಪ್ಪುನವು ಅರೆನ ಮಲ್ಲ ಕ್ಷಣೊಲೆಡ್ ಒಂಜಿ
ಕೃಷಿ ಆಧಾರಿತ ಆಹಾರ ಉತ್ಪನ್ನೊಲೆನ ಮಾರ್ಕೆಟಿಂಗ್ ದ ಬಗ್ಗೆ ಪಾತೆರೊಡಾಂಡ ಒರಿ ಸಂಪನ್ಮೂಲ ವ್ಯಕ್ತಿಯಾದ್ ಎಪಿಒ ಜಪಾನ್ ಡ್ದ್ ಅರೆನ್ ಅನೇಕ ಸಂದರ್ಭೊಲೆಡ್ ಆಯ್ಕೆ ಮಲ್ತೆರ್ ಬೊಕ್ಕ ಭಾರತೀಯ ವಿಜ್ಞಾನ ಕಾಂಗ್ರೆಸ್ ಡ್ ಭಾಷಣಕಾರೆರಾದ್ ಲಾ ಉಲ್ಲೆರ್. ಮೇರ್ ಭಾರತೀಯ ಆಹಾರ ಸಂಸ್ಕರಣಾ ಸಂಸ್ಥೆದ ಕಾರ್ಯಕಾರಿ ಸಮಿತಿದ ಸದಸ್ಯೆ.

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026